Bjerke Travbane

Bjerke Travbane er hovedarena for travsport i Norge. Den ble åpnet 24. juni 1928 og ligger i Bjerke bydel i Oslo. Banen er 1 000 m lang, målt 1 m fra innerrail. Tribunekapasitet er vel 4 000, hvorav 1 200 plasser i en innendørs restaurant med utsikt mot banen. 

Travbanen var den første som kunne tilby totalisatorspill på hest i Norge. Etter at Stortinget åpnet for denne muligheten i 1927 gjennom Totalisatorloven, fikk travsporten inntekter som kunne holde sporten i live. Travbanen eies av Det Norske Travselskap (grunnlagt 1875) gjennom eiendomselskapet Bjerke Travbane Eiendom AS. 

Før i tiden ble det også holdt bil- og motorsykkelløp på banen.

På det meste hadde travbanen en tomt på vel 500 mål. I dag er det 220 mål som brukes til travformål. Antall travhester oppstallet på banen varierer, men det kan stå opptil 200 hester på banen. Det er dermed det største treningsanlegg for hest i Norge.

Fast løpsdag på Bjerke er onsdag, lunsjtrav på torsdager og i tillegg flere søndager og lørdager. Store løpsdager er Oslo Grand Prix andre helg i juni, Norsk Travderby og Norsk Travkriterium andre helg i september. Antall løpsdager er ca. 100 per år.

På Bjerkebanen finnes også Hestesportens Hus, som ble åpnet av kong Harald V 25. juni 2003.

Det tyske Neue Deutsche Härte-bandet Rammstein holdte konsert på travbanen 24. juli 2022. 60 000 publikummere var til stede, og ble med det største konserten i Norge med betalende publikum.

 Storløp på Bjerke Travbane 
 Kaldblods 
 Norsk Travkriterium 3-årige
 Norsk Travkriterium/Hoppeavdeling 3-årige hopper
 Norsk Travderby 4-årige
 Hoppederby 4-årige hopper
 Jacob Meyers Pokalløp Elite (kan kun vinnes 1 gang)
 Lars Laumbs Løp Elite (kan kun vinnes 1 gang)
 Alm Svartens Æresløp Elite

 Varmblods 
 Norsk Travkriterium 3-årige
 Norsk Travkriterium/Hoppeavdeling 3-årige hopper
 Norsk Travderby 4-årige
 Hoppederby 4-årige hopper
 Oslo Grand Prix Elite

 Norgesrekorder på Bjerke Travbane 
 Alder  Startmetode Hest Tid  Varmblods  2 år Hingst/Vallak Autostart Viking Spirit 1.15.5 2 år Hoppe Autostart Maddie Layne 1.17.8 3 år Hoppe Voltestart Spirit Florentine 1.15.7 eldre Hoppe Voltestart Lindy Tibur 1.13.3 Kaldblods 3 år Hoppe Voltestart Søstra 1.26.8 3 år Hoppe Autostart Horgen Lotta 1.25.6 Eldre Hingst/Vallak Voltestart Norheim Faksen 1.20.9
 Referanser 

 Eksterne lenker 

 Bjerkebanen – Bjerke Travbane

Kategori:Idrettsanlegg i Oslo
Kategori:Sport i bydel Bjerke
Kategori:Travbaner i Norge
Kategori:Byggverk fullført i 1928